Morski krastavci

Morski krastavci ili trpovi su bodljokošci iz razreda Holothuroidea. To su morske životinje sa kožnatim tjelesnim omotačem i izduženim kobasičastim tijelom, dugim 1–5 cm. Koža je prekrivena sa krečnjačkim pločicama različitih oblika i cjevastim nožicama, koje su poredane u nizove ili razasute po tijelu. Sadrži razgranatu spolnu žlijezdu (gonada), a razmnožavaju se spolno ili bespolno. Neke vrste su razdvojenih polova, a neke su hermafroditi.

Neke vrste plivaju kao meduze, dok druge vrste (sesilni organizmi) su pričvršćene za morsku podlogu.
Broj holothurskih vrsta u svijetu iznosi oko 1.717, a najbrojniji su u azijsko-pacifičkoj regiji. 
Mnogi od njih su sakupljani za prehranu ljudi, a neke vrste se uzgajaju u sistemima akvakulture. Ubrani proizvod nosi različite nazive: trepang, namako, bêche-de-mer ili balate. Morski krastavci igraju korisnu ulogu u morskom ekosistemu, jer pomažu u recikliranju hranjivih sastojaka, razgrađujući stelju i ostale organske tvari nakon čega bakterije mogu nastaviti proces razgradnje.

Kao i svi iglokošci, morski krastavci imaju endoskelet neposredno ispod kože, krečnjačke strukture koje se obično svode na izolirane mikroskopske kosturke (ili sklerote) povezane vezivnim tkivom. Kod nekih vrsta one se ponekad mogu proširiti na spljoštene ploče, tvoreći oklop. Kod pelagičnih vrsta kao što je Pelagothuria natatrix (red Elasipodida, porodica Pelagothuriidae) kostur je odsutan i nema karbonatnog prstena.

Morski krastavci su dobili ime po svojoj sličnosti s plodom biljke krastavca.
 Redovi 

 Apodida
Apodida incertae sedis
Chiridotidae Östergren, 1898
Myriotrochidae Théel, 1877
Synaptidae Burmeister, 1837
 Aspidochirotida
Holothuriidae Burmeister, 1837
Mesothuriidae Smirnov, 2012
Stichopodidae Haeckel, 1896
Synallactidae Ludwig, 1894
 Dendrochirotida
Cucumariidae Ludwig, 1894
Cucumellidae Thandar & Arumugam, 2011
Dendrochirotida incertae sedis
Heterothyonidae Pawson, 1970
Paracucumidae Pawson & Fell, 1965
Phyllophoridae Östergren, 1907
Placothuriidae Pawson & Fell, 1965
Psolidae Burmeister, 1837
Rhopalodinidae Théel, 1886
Sclerodactylidae Panning, 1949
Vaneyellidae Pawson & Fell, 1965
Ypsilothuriidae Heding, 1942
 Elasipodida
Deimatidae Théel, 1882
Elpidiidae Théel, 1882
Laetmogonidae Ekman, 1926
Pelagothuriidae Ludwig, 1893
Psychropotidae Théel, 1882
 Holothuroidea incertae sedis
 Molpadida
Caudinidae Heding, 1931
Eupyrgidae Semper, 1867
Gephyrothuriidae Koehler & Vaney, 1905
Molpadiidae Müller, 1850

Također pogledajte
Morske zvijezde
Morski ježevi

 Reference 

 Vanjski linkovi 
 http://jrscience.wcp.muohio.edu/fieldcourses05/PapersMarineEcologyArticles/SeaCucumbers.html

Kategorija:Beskičmenjaci
Kategorija:Fauna Bosne i Hercegovine